20 پئنس
بو حادیثه اینگیلسین پایتختی لندنده باش وئریب...
لندندهکی مسجیدلردن بیرینه یئنی دین خادیمی تعیین اولونموشدو. دین خادیمی شهره گئتمک اوچون عئینی اوتوبوسا مینیر و اکثر حاللاردا دا عئینی سوروجویه راست گلیردی. بیر گون بیلیت آلارکن سوروجو بیلمهدن دین خادیمینه 20 پئنس آرتیق وئردی. دین خادیمی اوتوروب پولونو سایاندا سوروجونون آرتیق پول وئردیگینی بیلدی. اؤز-اؤزونه 20 پئنسی قایتاریب-قایتارمیاجاغینی فیکیرلشدی. اما اورگیندن بیر سسده «20 پئنس نهدیر کی؟ سوروجونون هئچ وئجینهده دئییل. اوتوبوس شیرکتی چوخ پول قازانیر. سنه آرتیق وئریلن 20 پئنسین اونلارا نه زیانی اولار؟» دئییردی.
دین خادیمی ده بو پولو آللاهدان گلن بیر هدیه کیمی ایستیفاده ائده بیلجگینی فیکیرلشیردی. دایاناجاغا چاتمامیش ایمام یئریندن قالخاراق سوروجونون یانینی یاخینلاشدی. 20 پئنسی گئری قایتاردی و دئدی:
- 20 پئنسی آرتیق وئرمیسیز.
سوروجو گولومسهیرک بئله جواب وئردی:
- سیز مسجیدینین تزه ایمامیسیز؟ خئیلی واختدیر ایسلامی اؤیرنمک اوچون سیزین مسجیده گلمک ایستهییردیم. بونا گؤره قصداً آرتیق پول وئردیم. نئجه عکسالعمل وئرجگیزی اؤیرنمک اوچون.
دین خادیمی اوتوبوسدان دوشرکن ائله بیل آیاقلارینی حیسّ ائتمیردی. اؤزونه گلمک اوچون بیر ستوندان توتدو. دین خادیمی نین گؤزوندن یاش آخیر و بو سؤزلری دئییردی: «ائی آللاهیم! منی باغیشلا! آز قالا ایسلامی 20 پئنسه ساتیردیم...»
azb_Arab azb_Arab azb_Arab azb_Arab azb_Arab azb_Arab azb_Arab azb_Arab